Ill 
logicas disciplinas insigni cum laude docens. Neque igitur nos dubitavimus, talem 
in virum talem provinciam deferre. (Juae praestitit vir spectatissimus, Tu, amice 
Lector, hoc habes opere, eaque justae tuae expectationi esse responsura, fretus 
egregiorum in Entomologia virorum judicio confido. 
Specierum brasiliensium, quae ille coram habebat, praesertim e Coleopterorum 
numero, tanta erat copia, ut non de eo cogitare posset, ut omnes absque discri¬ 
mine, dummodo in libris nondum descriptae e:^starent, pertractaret et iconibus illu¬ 
straret; sed eligendae videbantur praesertim formae insuetae aut novae et pulchrae, 
vel eae, quae brasiliensis Faunae indolem peculiarem prae aliis exhiberent atque 
adumbrarent, (^uas alii viri docti in suis operibus zoologicis jam protulerunt, quan¬ 
tum fieri potuit omisit; nonnullas tamen jam alio loco publicatas helc repeti nemo 
inique feret, quicunque modo secum reputet, quantae sit difficultatis, omnium de¬ 
scriptionum atque iconum eodem tempore in variis et a se remotis terris prodeun¬ 
tium numerum rite collatum critica arte dispicere, ne qua species jam nominata et 
descripta iterum recurrat. Quorum vero auctorum opera cl. Perty in conscribendo 
hoc libro ad manus fuerint, elenchus adjectus enarrat. Ad ea autem nomina, quae 
variis insectis passim in diversis museis inscribuntur, vel in museorum variorum 
catalogis enumerata inde per alia musea divulgantur, licet diagnosi certa imo libri 
cujusdam auctoritate omnino careant, animadvertere in seligendis et nuncupandis 
suis speciebus auctor non potuit; neque erit qui id vitio vertat. Species sic dictas 
novas, signo crucis apposito distinctas, vel icone heic primo illustratas habes in hoc 
volumine 618. 
Haec sunt, quae huic libro praefanda haberemus. Id unum addimus, nos 
sperare, illum ita esse comparatum, ut parva naturae miracula, quae non in ho¬ 
minum usum, sed in divinae mentis oblectationem creata sunt, ante oculos ponens 
virorum de naturali scientia sollicitorum, illorum ingenia ea suavitate demulceat, 
quae e talibus studiis mirifice redundat. Videant in his exilibus animalibus divini 
nominis halitum et adorent. Inde quae consequutura est gloria auctori, laus editori 
utrumque explebit. 
